О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 937
от 31.08.2022 г.
За определяне максималния брой на таксиметрови автомобили, работещи на територията на община Перник; Определяне на минимални и максимални цени за километър пробег, първоначална такса за таксиметров превоз на пътници, както и броя, местонахождението и сигнализирането на таксиметровите стоянки на територията на община Перник

На основание чл.21 ал.1 т.25, във връзка с т.7 и ал.2 от ЗМСМА, във връзка с чл.24 ал.4, ал.5 и ал.6 от Наредба № 34 от 1999 г. за таксиметров превоз на пътници, издадена от Министерство на транспорта и съобщенията

ОБЩИНСКИ СЪВЕТ РЕШИ:
I. Дава съгласие да се увеличи броя на 180 на таксиметровите автомобили, работещи на територията на община Перник, съгласно реда и условията за разпределението им между превозвачите.

II. Дава съгласие да се увеличат тарифите за превоз на пътници за един километър пробег, както следва:

1. Минималната дневна тарифа за превоз на пътници за един километър пробег да бъде увеличена на 1.20 лв./км
2. Максималната дневна тарифа за превоз на пътници за един километър пробег да бъде увеличена на 2.40 лв./км.

3. Минималната нощна тарифа за превоз на пътници за един километър пробег да бъде увеличена на 1.40 лв./км.

4. Максималната нощна тарифа за превоз на пътници за един километър пробег да бъде увеличена на 2.80 лв./км.
5. Тарифите влизат в сила от 15.09.2022г.
III.  Възлага на Кмета на Община Перник да предприеме необходимите действия за определяне максималния брой на таксиметрови автомобили, работещи на територията на общината, определяне на минимални и максимални цени за километър пробег за таксиметров превоз на пътници на територията на  община Перник, след което да бъдат доведени до знанието на превозвачите, за изпълнението на същите.
IV. Одобрява актуализиран списък с броя и местонахождението на таксиметровите стоянки на територията на община Перник, които да бъдат обозначени със съответната сигнализация и маркировка, както следва:          
1. Ул. ”Софийско шосе”/до магазин „Братя Йорданови“/ - 3 бр. автомобили

2. Ул. ”Железничарска“ /ЖП гара Перник/ - 8 бр. автомобили

3. Ул. ”Железничарска“ /Начална спирка/ - 7 бр. автомобили

4. Ул. ”Отец Паисий” /от Съдебната палата до НОИ/ - 7 бр. автомобили

5. Ул. ”Кракра” / пред хотел „Струма”/ - 9 бр. автомобили
6. Ул. ”Брезник” /срещу МБАЛ „Р. Ангелова”/ - 8 бр. автомобили

7. Ул. ”Г. С. Раковски” /пред магазин „Лидл” и бл.№3/ - 7 бр. автомобили

8. Ул. ”Св. Св. Кирил и Методий” /паркинга до сп. Шахтьор/ - 4 бр. автомобили

9. Ул. ”Козлодуй” /Стоматологична поликлиника/ - 4 бр. автомобили
10. Кв. ”Тева” /пред блок №18/ - 3 бр. автомобили
11. Кв. ”Тева” /Колелото/ - 3 бр. автомобили;

12. Кв. ”Мошино”, ул. ”М. Горки” /до Младежки дом/ - 5 бр. автомобили
13. Кв. ”Изток”, ул. ”Юрий Гагарин” /до Банята/ - 5 бр. автомобили

14. Кв. ”Изток”, ул. ”Юрий Гагарин” /до бл. №44/ - 3 бр. автомобили
15. Кв. ”Изток”, ул. ”Бл. Гебрев“ /пред бл. №24/ - 3 бр. автомобили
16. Кв. ”Изток”, ул. ”Ленински проспект” /след сп. Метал/ - 5 бр. автомобили

17. Кв. ”Изток”, ул. ”Ленински проспект” /срещу банка ДСК/ - 4 бр. автомобили

В движение - 60 бр. автомобили.
Почиващи, неработещи - 32 бр. автомобили.
Общо - 180 бр. автомобили.

Решението е прието на заседание на Общинския съвет, проведено на 31.08.2022г., Протокол № 11 т. 26 от дневния ред и е подпечатано с официалния печат на Общинския съвет.

